2017
2017 (MMXVII) oli gregoriaanisen kalenterin normaalivuosi (ei karkausvuosi), joka alkoi sunnuntaista.
1. tammikuuta – Kuntaliitoksia Suomessa[1]: Juankoski → Kuopioon. Luvia → Eurajokeen. 1. tammikuuta – Fintoto Oy, Raha-automaattiyhdistys (RAY) ja Veikkaus Oy yhdistyivät uudeksi rahapeliyhtiöksi, Veikkaus Oy:ksi[2]. 1. tammikuuta – Sosiaali- ja terveysjärjestöjen avustuskeskus (STEA) aloitti toimintansa.[3] 1. tammikuuta – Yökerhoammuskelussa kuoli 39 ihmistä Turkin Istanbulissa.[4] 1. tammikuuta – António Guterres aloitti Yhdistyneiden kansakuntien pääsihteerinä.[5] 6. tammikuuta – Useita ihmisiä kuoli ammuskelussa Fort Lauderdalen lentokentällä, Floridassa.[6] 19. tammikuuta – Useita palomiehiä kuoli, kun 15-kerroksinen Plasco-rakennus romahti Teheranissa.[7] 20. tammikuuta – Donald Trump aloitti Yhdysvaltain presidenttinä. 28. tammikuuta – Henri Kontinen ja John Peers voittivat Australian avoimen tennisturnauksen nelinpelin. 29. tammikuuta – Kuusi ihmistä kuoli Quebecissä tapahtuneessa joukkoammuskelussa. 29. tammikuuta - Tallinkin alus M/S Megastar seilasi neitsytristeilynsä Tallinnasta Helsinkiin. 30. tammikuuta – Marokko liittyi Afrikan unioniin.
8. helmikuuta – Mohamed Abdullahi Mohamed valittiin Somalian presidentiksi. 11. helmikuuta – Kuun puolivarjopimennys, joka näkyi myös Suomessa. 18. helmikuuta – Aki Kaurismäki sai Berliinin elokuvajuhlien parhaan ohjauksen hopeisen karhun elokuvastaan Toivon tuolla puolen. 18. helmikuuta – Sastamalan mopoautoturma: kaksi 17-vuotiasta kuoli, kun itsemurhaa yrittänyt rattijuoppo ajoi tahallaan nokkakolarin päin mopoautoa. 21. helmikuuta – Lahdessa alkoi hiihdon MM-kilpailut seitsemännen kerran. 28. helmikuuta – Ooppera Die Kalewainen in Pochjola kantaesitettiin Turussa 127 vuotta valmistumisensa jälkeen.
1. maaliskuuta – Samaa sukupuolta olevien avioliitto tuli lailliseksi Suomessa. 1. maaliskuuta – Uusi tv-kanava National Geographic Channel -kanava muuttui ilmaiseksi Suomessa. 1. maaliskuuta – Iivo Niskanen voitti kultaa maastohiihdon maailmanmestaruuskisoissa 15 kilometrin perinteisen tyylin matkalla. 8. maaliskuuta – Maltan kuuluisa Sininen ikkuna romahti. 16. maaliskuuta – Vapauden ja demokratian kansanpuolue (VVD) sai eniten paikkoja parlamentin alahuoneeseen Alankomaiden parlamenttivaaleissa 19. maaliskuuta – Saksan uusi liittopresidentti Frank-Walter Steinmeier astui virkaansa. 22. maaliskuuta – Viisi ihmistä kuoli ja noin 50 loukkaantui Lontoon Westminsterin palatsin lähistöllä tehdyssä iskussa. 52-vuotias britti, Khalid Masood (ennen islamiin kääntymistään Adrian Russell Ajao) ajoi katumaasturilla jalankulkijoiden joukkoon Westminsterin sillalla ja jätti auton Westminsterin palatsin edustan aukiolla, jossa hän puukotti aseistamattoman poliisin kuoliaaksi. Puolustusministeri Michael Fallonin henkivartija ampui hyökkääjän kuoliaaksi. 23. maaliskuuta – Sonera- ja Tele Finland -brändit yhdistettiin Telia-nimen alle. Samalla TeliaSonera Finland Oyj:n nimeksi vaihdettiin Telia Finland Oyj.
3. huhtikuuta – 14 ihmistä kuoli ja yli 50 haavoittui Pietarin metron pommi-iskussa. 4. huhtikuuta – Uusittu 50 euron seteli tuli yleiseen käyttöön.[8] 7. huhtikuuta – Neljä ihmistä kuoli kuorma-autoiskussa Tukholmassa. Tekijä oli uzbekistanilainen Rakhmat Akilov, jolla oli ISIS-yhteyksiä. Hän ajoi rekalla useiden ihmisten yli ennen törmäystään Åhléns-tavaratalon seinään. 7. huhtikuuta – Yhdysvallat iski Syyrian hallituksen joukkoja vastaan ampumalla 59 Tomahawk-risteilyohjusta USS Porter ja USS Ross -sotalaivoilta al-Shayratin lentotukikohtaan Homsin kaakkoispuolella.[9] Yhdysvaltain mukaan iskut olivat kosto kaasuiskusta johon Syyrian joukot olisivat syyllisiä. Tiedot iskun vaikutuksesta olivat ristiriitaisia. Syrian Observatory for Human Rights -järjestön mukaan tukikohta tuhoutui täysin. Venäläisten uutistoimistojen mukaan koneita tuhoutui yhdeksän ja tuhot olivat varsin rajalliset. Venäjän puolustusministeriön mukaan koneita tuhoutui kuusi ja yhdysvaltain ohjuksista kohteisiin osui vain 23.[10] Iskujen sanotaan muuttaneen täysin Yhdysvaltain valtamedian suhtautumisen presidentti Donald Trumpiin, jota media nyt ylisti.[11][12] 9. huhtikuuta – Kuntavaalit Suomessa. 9. huhtikuuta – Egyptin iskut 2017: Egyptin Tantassa tehtiin palmusunnuntaina pommi-iskut koptien kirkkoon ja Aleksandriassa Pyhän Markuksen katedraaliin. Iskuissa kuoli ainakin 46. Iskut olivat osa Isisin kampanjaa Egyptin kristittyjä vastaan.[13] 11. huhtikuuta – Microsoftin Windows Vista -käyttöjärjestelmän tuki päättyi lopullisesti. 13. huhtikuuta – Yhdysvaltojen Afganistanin Nangarharin maakuntaan tiputtama GBU-43 oli ydinaseita lukuunottmatta suurin Yhdysvatlojen sotatoimissa käyttämä pommi. 15. huhtikuuta – Syyrian sisällissota: Aleppossa tehtiin autopommilla itsemurhaisku, joka tappoi ainakin 126 ihmistä.[14] 16. huhtikuuta – Turkissa kansanäänestys perustuslain muutoksista. AKP ja MHP-puolueiden ajamissa muutoksissa hallitusmuoto vaihdettaisiin presidenttijohtoiseksi ja pääministerin asema lakkautettaisiin. Uudistusten ilmoitettiin saaneen 51,41 % kannatuksen. 23. huhtikuuta – Ranskan presidentinvaalien ensimmäinen kierros. 25. huhtikuuta – Sipilän hallituksen puolivälin kehysriihessä hallitus päätti lisätä ministereiden määrää kolmella, kullekin hallituspuolueelle yksi ministerinpesti lisää. Antti Häkkänen (kok.) nimitettiin tulevaksi oikeusministeriksi, Jari Leppä (kesk.) maa- ja metsätalousministeriksi sekä Sampo Terho (ps.) kulttuuri- ja urheiluministeriksi. 27. huhtikuuta – Viimeiset Siwat ja Valintatalot muutettiin K-Marketeiksi.[15]
5.–21. toukokuuta – Jääkiekon maailmanmestaruuskilpailut 2017. Loppuottelussa Ruotsi voitti Kanadan 2–1. 7. toukokuuta – Ranskan presidentinvaalien toisen kierroksen voitti Emmanuel Macron. 9.–13. toukokuuta – Eurovision laulukilpailu järjestettiin Ukrainan pääkaupungin Kiovan Kansainvälisessä messukeskuksessa. Kilpailun voitti Portugalin Salvador Sobral kappaleella ”Amar pelos dois”. 12. toukokuuta – Suomen tasavallan yhdeksäs presidentti Mauno Koivisto kuoli 93-vuotiaana. 22. toukokuuta – Terrori-isku Manchester Arenalla Manchesterissa surmasi ainakin 22 ihmistä. 23. toukokuuta – Isis-järjestöön liitetyt asemiehet ottivat hallintaansa Marawin kaupungin Filippiinien Mindanaolla. Jihadistit tappoivat ja kaappasivat kristittyjä muslimienemmistöisessä kaupungissa ja polttivat katedraalin. Lähes kaikki kaupungin 200 000 asukkaasta pakenivat.[16] Kaupungin valloittaminen takaisin kesti lokakuuhun.
3. kesäkuuta – Terrori-isku Lontoossa: 9 kuollut, 48 loukkaantunut. Auto ajoi väkijoukkoon London Bridge -sillalla, vastaantulijoita myös puukotettiin. 4. kesäkuuta – Saudi-Arabia, Arabiemiirikuntien liitto, Bahrain, Jemen ja Egypti katkaisivat diplomaattisuhteensa Qatariin. Lisäksi Saudi-Arabia sulki Qatarin vastaisen rajansa. Saudi-Arabia syytti Qataria islamististen ääriryhmien tukemisesta. 8. kesäkuuta – SDP:n kansanedustaja Nasima Razmyar siirtyi Helsingin apulaispormestariksi ja erosi eduskunnasta. Uudeksi kansanedustajaksi tuli valtiotieteen tohtori, dosentti Pilvi Torsti. 8. kesäkuuta – Kaksi nuorta sai surmansa rajussa ulosajossa Espoossa. Onnettomuus tapahtui Finnoontiellä Espoon keskuksen ja Suomenojan välillä. Kuljettajan todettiin ajaneen autoa suurella ylinopeudella. 10. kesäkuuta – Europarlamentaarikko Jussi Halla-aho valittiin Perussuomalaisten uudeksi puheenjohtajaksi Jyväskylässä pidetyssä puoluekokouksessa. Halla-aho voitti vastaehdokkaansa, kulttuuri-, urheilu- ja Eurooppa-ministeri Sampo Terhon selvin luvuin jo vaalin ensimmäisellä kierroksella. Uusiksi varapuheenjohtajiksi valittiin kansanedustajat Laura Huhtasaari, Teuvo Hakkarainen ja Juho Eerola. Puoluesihteeri Riikka Slunga-Poutsalo valittiin jatkamaan tehtävässään. 11. kesäkuuta – Kansanedustaja Anna-Maja Henriksson valittiin yksimielisesti uudelle kaudelle Suomen ruotsalaisen kansanpuolueen puheenjohtajaksi Helsingissä pidetyssä puoluekokouksessa. Henriksson oli toiminut oikeusministerinä Kataisen ja Stubbin hallituksissa vuosina 2011–2015. 11. kesäkuuta – Ranskan parlamenttivaalit alkoivat. 12. kesäkuuta – Pääministeri Juha Sipilä ilmoitti aikovansa pyytää hallituksen eroa sen jälkeen kun Keskusta ja Kokoomus ilmoittivat lopettavansa hallitusyhteistyön Halla-ahon Perussuomalaisten kanssa.[17] 13. kesäkuuta – Perussuomalaisten eduskuntaryhmästä erosi 22 kansanedustajaa, joista 20 muodosti uuden eduskuntaryhmän Uusi vaihtoehto. Pääministeri Sipilä ilmoitti ettei pyydäkään hallituksen eroa vaan jatkaa hallitusyhteistyötä Uuden vaihtoehdon kanssa. 14. kesäkuuta – Ainakin 30 ihmistä kuoli Grenfell Towerin tulipalossa Lontoossa.[18] Onnettomuus herätti myös Suomessa keskustelun rakennusmateriaalien paloturvallisuudesta. 17. kesäkuuta – Portugalin keskiosassa Pedrógão Granden alueella raivosi metsäpalo, joka vaati ainakin 57 kuolonuhria. Portugalissa ei ole ollut yhtä tuhoisaa metsäpaloa 50 vuoteen.[19] 23. kesäkuuta - Suomalainen Aalto-1-satelliitti laukaistiin 30 muun satelliitin kanssa intialaisella PSLV-XL-kantoraketilla. 24. kesäkuuta – WHO ilmoitti, että sisällissotaa käyvässä Jemenissä leviävään koleraan oli kuollut yli 1300 ihmistä ja epäilty sairastuneen yli 200 000 ihmistä.[20] 25. kesäkuuta – 205 ihmistä kuoli Pakistanissa Karachin ja Lahoren välisellä tiellä, kun he yrittivät kerätä öljyä tieltä suistuneesta polttoainesäiliöautosta, joka räjähti.[21] 30. kesäkuuta – Perussuomalaisista eronneen Uusi vaihtoehto -ryhmän kansanedustaja Hanna Mäntylä siirtyi asiantuntijaksi Euroopan neuvoston sihteeristöön Strasbourgiin ja erosi eduskunnasta. Uudeksi kansanedustajaksi tuli varatuomari Matti Torvinen. Mäntylä oli toiminut sosiaali- ja terveysministerinä Sipilän hallituksessa vuosina 2015–2016.
2. heinäkuuta – Saksa voitti Venäjällä pidetyn jalkapallon Maanosaliittojen cup -turnauksen. 7. heinäkuuta – YK hyväksyi sopimuksen ydinaseiden kiellosta. Sopimusta kannatti 122 maata. Vain Alankomaat äänesti sitä vastaan. Yksikään ydinasevalta ei ole mukana sopimuksessa eivätkä ne aio noudattaa sitä. Suurin osa NATO-maista, Suomi ja Japani boikotoivat jo sopimusneuvotteluja. Sopimus tulee voimaan kun 50 maata ratifioi sen.[22] 10. heinäkuuta – Irakin pääministeri Haider al-Abadi julisti virallisesti voiton Isis-järjestöstä Mosulin taistelussa. 10. heinäkuuta – Annika Saarikko nimitettiin Sipilän hallitukseen perhe- ja peruspalveluministeriksi Juha Rehulan tilalle. 20. heinäkuuta – Ram Nath Kovind valittiin Intian presidentiksi. Hän astui virkaansa 25. heinäkuuta. 30. heinäkuuta – Alexander Stubb siirtyi Euroopan investointipankin varapääjohtajaksi. Hänelle myönnettiin vapautus kansanedustajan työstä ja hänen tilalleen eduskuntaan nousi Pia Kauma.
2. elokuuta – Yhdistyneen kuningaskunnan hovi ilmoitti 96-vuotiaan prinssi Philipin luopuvan julkisista edustustehtävistään, mutta aikovan jatkossakin esiintyä julkisissa tilaisuuksissa kuningatar Elisabet II:n rinnalla.[23] 5. elokuuta – Keskusrikospoliisi vahvisti, että MV-lehden julkaisija Ilja Janitskin oli pidätetty Andorrassa. Janitskinia epäiltiin Suomessa useista rikoksista, kuten useasta törkeästä kunnianloukkauksesta, kiihottamisesta kansanryhmää vastaan ja tekijänoikeusrikoksista. Helsingin käräjäoikeus oli vanginnut Janitskinin poissaolevana ja hänestä oli annettu kansainvälinen pidätysmääräys.[24] 7. elokuuta – Osittainen kuunpimennys, joka näkyi osaksi Suomessa. 12. elokuuta – Yhdysvaltain Charlottesvillessä äärioikeistolainen mielenosoittaja ajoi autonsa vastamielenosoittajien joukkoon aiheuttaen yhden kuoleman ja 19 loukkaantumista Unite the Right -mielenosoituksessa. 14. elokuuta – Tulvat ja mutavyöryt Sierra Leonen pääkaupungin Freetownin alueella aiheuttivat ainakin 300 ihmisen kuoleman. 17. elokuuta – Ainakin 16 ihmistä kuoli terrori-iskussa Espanjan Barcelonassa, kun hyökkääjä ajoi pakettiautonsa väkijoukkoon kävelykadulla. 18. elokuuta – Kaksi ihmistä kuoli ja kahdeksan loukkaantui puukotuksissa Turussa. Turvapaikanhakija Abderrahman Bouananen tekemiä puukotuksia pidetään ensimmäisenä jihadistipohjalta tehtynä terroriteko Suomessa. 21. elokuuta – Täydellinen auringonpimennys, joka näkyi Pohjois-Amerikassa Oregonista Etelä-Carolinaan. 23. elokuuta – Tanskan poliisi ilmoitti, että Juutinraumasta Kööpenhaminan edustalta 20. elokuuta löydetty naisen ruumis oli tunnistettu 10. elokuuta kadonneeksi ruotsalaistoimittaja Kim Walliksi. 30-vuotias Wall oli ollut tekemässä lehtijuttua tanskalaisesta keksijästä Peter Madsenista ja tämän rakentamasta sukellusveneestä. Madsenin mukaan Wall oli saanut surmansa sukellusveneessä sattuneessa onnettomuudessa.[25]
6. syyskuuta–14. syyskuuta – Hurrikaani Irma aiheutti tuhoa Karibialla ja Yhdysvaltojen Floridassa. 6. syyskuuta – Suomen Eduskunta palasi kesälomalta ja aloitti syysistuntokauden peruskorjatussa eduskuntatalossa kahden vuoden tauon jälkeen. 7. syyskuuta – Tanskan hovi ilmoitti 83-vuotiaan prinssi Henrikin kärsivän pitkälle edenneestä dementiasta. 16. syyskuuta – Kokoomuksen Ilkka Kanervasta tuli eduskuntavuorokausilla mitattuna Suomen kaikkien aikojen pitkäaikaisin kansanedustaja hänen ohitettuaan ennätystä vuodesta 1990 hallussaan pitäneen Keskustan Johannes Virolaisen. Kanerva oli istunut eduskunnassa yhtäjaksoisesti vuodesta 1975. 19. syyskuuta – Ainakin 225 ihmistä kuoli voimakkaassa maanjäristyksessä Meksikossa. 24. syyskuuta – Saksan liittopäivävaalit. Kansleri Angela Merkel joutui turvautumaan apupuolueiden apuun kristillisdemokraattien menettäessä kannatustaan. Hallitusneuvotteluja käytiin FDP:n ja vihreiden kanssa, joilla oli erimielisyyksia etenkin maahanmuuttopolitiikassa.[26] 30. syyskuuta – Tšeljabinskin alueella Venäjällä havaittiin kohonneita radioaktiivisen ruteniumin pitoisuuksia. Venäjä selitti radioaktiivisuuden johtuvan ilmakehässä tuhoutuneesta satelliitista.[27], mutta lännessä epäiltiin vuodon tulleen läheiseltä Majakin jälleenkäsittelylaitokselta, jossa käsitellään radioaktiivisia aineita. Venäjä kiisti epäilyn, mutta radioaktiivisuudelle ei ole saatu uskottavaa selitystä.[28][29]
1. lokakuuta – Ainakin 58 ihmistä kuoli ja yli 500 loukkaantui ampumavälikohtauksessa Las Vegasissa. 4. lokakuuta - 4 amerikkalaista ja 5 nigeriläistä sotilasta kuoli Isis-järjestön väijytyksessä Nigerissä. 14. lokakuuta – Rekkaan lastattu pommi tappoi ainakin 320 Mogadishussa Somaliassa. Maan turvallisuusviranomaiset syyttivä al-Shabaab-järjestöä. Presidentti Mohamed Abdullahi Mohamed julisti kolmen päivän maansurun.[30] 17. lokakuuta – Yhdysvaltain tukemat Syyrian demokraattiset joukot valtasivat Raqqan, joka oli ISISin de facto pääkaupunki. Yhdysvaltain ilmapommitusten sanotaan tuhonneen aiemman 200000asukkaan kaupungin maan tasalle.[31][32] 26. lokakuuta – Neljä ihmistä kuoli ja viisi loukkaantui henkilöjunan ja puolustusvoimien maastokuorma-auton törmäyksessä rautatien tasoristeyksessä Raaseporissa. Surmansa saaneista kolme oli varusmiehiä ja yksi junan matkustaja. 27. lokakuuta – Espanjan Katalonian maakunnan parlamentti julisti itsenäisyyden. Kataloniassa järjestettiin aiemmin kansanäänestys itsenäisyydestä, jossa äänesti 43 % äänioikeutetuista, ja äänestäneistä jopa 90 % kannatti itsenäisyyttä. Espanjan korkein oikeus tuomitsi äänestyksen laittomaksi.[33] 28. lokakuuta – Islannin ennenaikaiset parlamenttivaalit. Itsenäisyyspuolue säilyi suurimpana puolueena.
3. marraskuuta – Syyrian uutistoimisto Sana ilmoitti armeijan vapauttaneen Deir ez Zorin kaupungin, joka oli ollut ISISin saartama toukokuusta 2015. Irakin armeijan puolestaan saavutti Al-Qa’imin joka oli ollut ISISin hallinnassa elokuusta 2014. Kaupunki oli viimeinen ISISin linnake Irakissa.[34] 5. marraskuuta – Sutherland Springsin kirkkoammuskelussa Texasissa kuoli 26 ja loukkaantui 20 ihmistä. 8. marraskuuta – Louvre Abu Dhabi -taidemuseo avattiin Abu Dhabissa. 11. marraskuuta – Kylmänen Food Oy tuotantotilat tuhoutuivat tulipalossa Rantsilassa. 13. marraskuuta – Yli 450 ihmistä kuoli ja 7 000 loukkaantui 7,3 magnitudin maanjäristyksessä Iranin ja Irakin raja-alueella.[35] 13. marraskuuta – Porvoossa tapahtui koko Suomea järkyttänyt rikos, jossa huoltajuuskiistan keskellä ollut ranskalainen isä kaappasi kolmivuotiaan tyttärensä tämän äidin luota ja murhasi tytön leikkipuistossa.[36] 15. marraskuuta – Zimbabwen vallankaappaus 2017: Armeija otti vallan käsiinsä eteläafrikkalaisessa Zimbabwessa. Presidentti Robert Mugabe perheineen suljettiin kotiarestiin. Armeija kiisti kyseessä olleen vallankaappaus. 15. marraskuuta – Perussuomalaisista irtautunut Sininen tulevaisuus -puolue merkittiin oikeusministeriön puoluerekisteriin sen saatua kerätyksi vaaditut 5000 kannattajakorttia. 18. marraskuuta – Länsimetron ensimmäinen rakennusvaihe Ruoholahdesta Matinkylään avattiin matkustajaliikenteeseen. 22. marraskuuta – YK:n alainen Jugoslavia-tuomioistuin (ICTY) tuomitsi kenraali Ratko Mladićin elinkautiseen vankeuteen kansanmurhasta, sotarikoksista ja rikoksista ihmisyyttä vastaan. Mladić oli toiminut serbijoukkojen komentajana Bosnian sodassa 1990-luvulla ja hänen katsottiin olleen päävastuussa Srebrenican joukkomurhasta vuonna 1995. Jugoslavia-tuomioistuin lopetti toimintansa Mladićin saatua tuomionsa. 30. marraskuuta – YouTuben ja Teoston lisenssisopimus umpeutui ja YouTubesta poistui noin päivän ajaksi kaikki Teoston alaiset musiikkiteokset. Teosto ja YouTube pääsivät sopimukseen 30. marraskuuta aamuyöstä, mutta alasajo oltiin jo ehditty aloittaa YouTuben toimesta. Teoston alainen materiaali oli jälleen katsottavissa 30. päivä illalla.[37]
6. joulukuuta – Suomen itsenäisyyden satavuotispäivä. Valtioneuvoston kanslia perusti Suomi 100 -hankkeen, joka järjesti erilaisia juhlatapahtumia.[38] 6. joulukuuta – Yhdysvallat tunnusti virallisesti Jerusalemin Israelin pääkaupungiksi[39], mikä johti Palestiinassa levottomuuksiin. 14. joulukuuta – The Walt Disney Company ilmoitti ostavansa suurimman osan 21st Century Foxista 66 miljardilla dollarilla.[40]
Toimintaseikkailupelin Car Thief tapahtumat sijoittuvat vuoteen 2017.
Nobelin fysiikanpalkinto – Rainer Weiss, Barry Barish ja Kip Thorne Nobelin kemianpalkinto – Jacques Dubochet, Joachim Frank ja Richard Henderson Nobelin lääketieteen palkinto – Jeffrey C. Hall, Michael Rosbash ja Michael W. Young Nobelin kirjallisuuspalkinto – Kazuo Ishiguro Nobelin rauhanpalkinto – ICAN Nobelin taloustieteen palkinto – Richard Thaler
31. elokuuta – Gabriel, Ruotsin prinssi